Truls Mørk

**Truls Olaf Otterbech Mørk** (født 25. april 1961 i Bergen) er en norsk cellist.

## Bakgrunn og utdannelse
Mørk ble født i Bergen, og fikk sin første musikalske undervisning av sin far. Senere har han studert under blant andre Frans Helmerson ved Sveriges Riksradios Musikkskole, Heinrich Schiff og Natalia Schakowskaya.

## Karriere
Mørk ble første skandinaviske finalist og prisvinner ved Tsjajkovskij-konkurransen i Moskva i 1982. Blant andre utmerkelser han har mottatt er førsteplass ved Cassadó-konkurransen i Firenze i 1983, UNESCO-prisen ved Eurovisions konkurranse i Bratislava samme år, 2. pris ved Naumberg-konkurransen i New York i 1986, Grammy-pris for sin innspilling av Brittens cellosuiter 1&ndash;3 i 2002, samt fem Spellemannpriser. Høsten 1998 ble Truls Mørk utnevnt til ridder av første klasse av St. Olavs Orden.

I tillegg til solokarrieren er Mørk også en profilert kammermusiker, og blir regelmessig invitert til store kammermusikkfestivaler over hele verden. Ved siden av oboisten Gregor Zubicky, var Truls Mørk initiativtaker og kunstnerisk leder for Kammermusikkfestivalen i Stavanger fra 1991 til 2003.

Mørk er også professor ved Norges musikkhøgskole.

## Instrument
Truls Mørk spiller på en Domenico Montagnana-cello (Venezia, 1723), som eies av SR-bank i Stavanger.

## Sykdom
I april 2009 ble Mørk rammet av betennelse i sentralnervesystemet, antagelig forårsaket av flåttbitt han fikk i USA i 2006. Høsten 2009 uttrykte han bekymring for at han kanskje aldri mer vil kunne spille cello.
Den 9. desember 2010 gjorde han imidlertid come-back på konsertscenen i Liederhalle i Stuttgart med Radio Sinfonieorchester Stuttgart. Dirigent under denne konserten var Herbert Blomstedt.

## Priser og utmerkelser
* Vinner av Tsjajkovskij-konkurransen i Moskva 1982
* Stavanger Aftenblads kulturpris 1982
* Vinner av Cassadó-konkurransen i Firenze i 1983
* UNESCO-prisen ved Eurovisions konkurranse i Bratislava 1983
* 2. pris ved Naumberg-konkurransen i New York 1986
* Griegprisen 1991
* Spellemannprisen 1991 sammen med pianist Håkon Austbø i klassen kammermusikk for *Verker av [[César Franck|Franck]], [[Ernest Chausson|Chausson]], [[Claude Debussy|Debussy]], [[Francis Poulenc|Poulenc]]*
* Spellemannprisen 1992 med Det Norske Kammerorkester og dirigent Iona Brown i klassen orkestermusikk for *[[Joseph Haydn]]; Cello-konserter*
* Spellemannprisen 1993 med Oslo Filharmoniske Orkester og dirigent Mariss Jansons i klassen orkestermusikk for *[[Antonín Dvořák|Dvorák]]; Cello-konsert/[[Pjotr Tsjajkovskij|Tsjaikovskij]]; Rokokko-variasjoner*
* Siddisprisen  1994 med Gregor Zubicky
* Spellemannprisen 1995 med London Philharmonic Orchestra‎ og dirigent Mariss Jansons i klassen orkestermusikk for *[[Dmitrij Sjostakovitsj|Sjostakovitsj]]: cellokonserter*
* Ridder av første klasse av St. Olavs Orden 1998
* Gammleng-prisen 1998 i klassen klassisk
* Spellemannprisen 1999 i klassen klassisk musikk for *[[Edward Elgar|Elgar]]; Cellokonsert og Britten; Cellosymfoni*
* Anders Jahres kulturpris 1999
* Lindemanprisen 2000
* Grammy-pris 2002 i klassen beste instrumentalsolist utenorkester for *Britten Cello Suites 1-3*
* Medlem av Kungliga Musikaliska Akademien 2009
* Musikkritikerprisen 2010/2011 med Håvard Gimse

### Nominasjoner
* Nominert til Spellemannprisen 1987 i klassen klassisk/samtidsmusikk med Gregor Zubicky, Terje Tønnesen og Lars Anders Tomter for *Mozart/Carlstedt/Britten*
* Nominert til Spellemannprisen 1987 i klassen klassisk/samtidsmusikk for *Samtidsmusikk for cello solo*
* Nominert til Spellemannprisen 1988 i klassen klassisk musikk/samtidsmusikk med Juhani Lagerspetz for *Brahms' cellosonater*
* Nominert til Spellemannprisen 1990 i klassen klassisk musikk/samtidsmusikk med Leif Ove Andsnes for *Verker av Chopin og Schumann*
* Nominert til Spellemannprisen 1996 i klassen kammermusikk for *Rachmaninov/Miaskovsky: Suiter for cello og piano*
* Nominert til Spellemannprisen 1997 i klassen klassisk musikk med Lars Vogt for *Prokofiev, Shostakovich; Cello sonatas. Stravinsky; Suite Italienen*
* Nominert til Spellemannprisen 1998 i klassen klassisk musikk for *Miaskovsky/Prokofiev*
* Nominert til Spellemannprisen 2000 i klassen klassisk musikk for *Britten: Cello Suites 1-3*
* Nominert til Spellemannprisen 2002 i klassen klassisk musikk for *Grieg Cello Sonata OP.36. String Quartet*
* Nominert til Spellemannprisen 2002 i klassen samtidsmusikk for *Dutilleux*
* Nominert til Spellemannprisen 2007 i klassen klassisk musikk for *Nocturne*
* Nominert til Spellemannprisen 2009 i klassen samtidsmusikk med Scottish Chamber Orchestra og John Storgårds for *Plays Hallgrimson*
* Nominert til Spellemannprisen 2011 i klassen klassisk musikk for *Cello Conecertos*
* Nominert til Spellemannprisen 2022 i klassen klassisk med Håvard Gimse for *Bridge, Britten, Debussy: Cello Sonatas*

## Referanser


## Eksterne lenker
* 
* Engelsk intervju med Truls Mørk